विशाखापत्तनम। इंग्लैंड के खिलाफ यहां दूसरे टेस्ट में बेहतरीन शतकीय पारी खेलने वाले टीम इंडिया के स्टार बल्लेबाज चेतेश्वर पुजारा ने अपने प्रदर्शन पर संतोष व्यक्त करते हुये कहा कि उनके लिये सीरीज अब तक शानदार साबित हुयी है पुजारा ने पहले राजकोट टेस्ट में भी शतक जड़ा था और अब यहां एक और शानदार शतक जड़ उन्होंने अपनी शानदार फार्म के संकेत दिये हैं। पुजारा की पारी इसलिये भी खास है कि उन्होंने दो विकेट गिरने के बाद अपनी पारी को आगे बढ़ाया था। उन्होंने विराट कोहली (नाबाद 151) के साथ शानदार दोहरी शतकीय साझेदारी कर टीम को न केवल संकट से उबारा बल्कि मजबूत स्थिति में भी पहुंचा दिया।